
Multă lume a început să aplece urechea la glasul sirenelor clasei politice româneşti 
ca Adrian Năstase, Valeriu Stoica sau Theodor Stolojan care declară fie neinteligentă, 
fie vetustă, fie fără obiect lupta împotriva mentalităților comuniste. Ni se cere să 
privim înainte şi nu îndărăt, «avem prea multe lucruri de făcut în prezent, să lăsăm în 
seama istoricilor dosarele nerezolvate ale istoriei recente». Apelul comun al Regelui 
Mihai, Patriarhului Bisericii Ortodoxe Române şi Preşedintelui Iliescu este prezentat 
ca un constat de înțelegere şi unitate în promovarea interesului național. 

A fost suficientă o banală notificare, prevăzută de recenta lege pentru restituirea 
imobilelor abuziv confiscate, pentru ca armonia din Apel să fie pusă sub semnul 
întrebării. Regele Mihai, în calitate de cetăţean român şi în conformitate cu legea, a 
cerut restituirea proprietăților sale abuziv trecute în proprietatea statului comunist, 
printre care şi Castelul Peleş. Autorităţile luate prin surprindere au reacționat cu 
nervozitate la «îndrăzneala» Regelui de a cere aplicarea legii în ceea ce îl priveşte, iar 
partidul Securităţii, România Mare a calificat această cerere drept «nesimţire». 

Iritarea foştilor comunişti vine din felul lor de a considera proprietatea. În buna 
înțelegere marxistă a lucrurilor «proprietatea este un furt» atunci când ea este creată 
în societatea burghezo-capitalistă şi de aici încercarea de a restitui cât mai puţin 
proprietarilor de drept. Aşa se explică economia cât se poate de restrictivă a legii 10/ 
2001 iniţiată de partidul de guvernământ cu sprijinul entuziast al celuilalt partid 
naţional-comunist, Partidul România Mare şi încercarea de a păstra în proprietatea 
socialistă, acum pudic numită de stat, a cât mai multor imobile abuziv confiscate. 
Întrucât comunismul şi economia socialistă s-au prăbuşit în estul Europei, comuniştii 
reveniți la putere au fost obligaţi în conjunctura reîntoarcerii la capitalism să privatizeze 
economia. Şi au făcut-o restituind proprietarilor de drept cât mai puţin şi vânzând la 
preţuri deseori de nimic sau pe credite nicicând rambursate, clientelei lor politice, 
active construite de stat sau confiscate proprietarilor de drept. Unul dintre beneficiarii 
acestei operațiuni este însuşi preşedintele Iliescu care şi-a adjudecat un imobil în 
cartierul Primăverii la un preţ foarte modic. La peste un deceniu de privatizări făcute 
din averea proprietarilor de drept, ce a mai rămas li se restituie, iar pentru ceea ce a 
fost vândut vor primi despăgubiri cât mai mici întrucât statul nu are bani. 

Lumea pe dos s-ar putea numi spectacolul pe care îl dă «opinia publică» manevrată 
de mass media aparținând noilor îmbogăţiți pe seama banului public ce formează 
clasa politică şi oligarhia financiară. Ei se opun restituirii proprietății de drept 
considerând-o nelegitimă şi imorală. Singura formă de proprietate legitimă şi morală, 
în afara proprietăţii de stat, este după ei proprietatea dobândită după 1989 indiferent 
de felul în care a fost dobândită, prin muncă, talent sau furt, delapidare, fals, nedreaptă 
luare. Deşi există o lege a controlului averilor, neabrogată, ea nu se aplică, demnitarilor, 
justiţia, poliţia, exponenții puterii în general păzindu-se ca dracul de tămâie de a-şi 
declara vilele, societăţile comerciale, acțiunile şi mașinile de lux pe care veniturile lor 
licite nu le pot justifica. Corupţia este atât de mare şi generalizată încât ea nu poate fi 
urmărită şi încriminată de nici o structură existentă fie ea justiţie, parchet, poliție 

întrucât conform principiului dominoului s-ar ajunge la scoaterea la lumină a corupției 
în chiar aceste structuri. În societatea post-comunistă aşa cum o cunoaştem acum, în 
care furtul, escrocheria şi ingineriile financiare sunt privite cu îngăduință, ca mijloace 
utile şi fireşti de a face avere, cinstea, cuvântul ţinut, onoarea, morala în general sunt 
valori compromise. Redresarea societății româneşti, etapă necesară pentru o creştere 
echilibrată a economiei şi a nivelului de trai, presupune reimpunerea valorilor tradiționale: 
muncă, cinste, responsabilitate şi omenie. Ele nu pot fi impuse prin legi ci printr-o 
modificarea a climatului moral. Condamnarea punctuală de către o justiție severă a 
faptelor reprobabile trebuie să urmeze judecății morale a grupului social interesat. 

Cine şi-ar putea asuma responsabilitatea zdrobitoare de a curma decăderea pe 
toate planurile a României şi a societăţii româneşti? Este o muncă de Sisif care merge 
împotriva curentului populist și socializant al vremurilor noastre. Partidele politice au 
dovedit că nu o pot face. Ele sunt ca şi acum peste o sută de ani, grupări de interese 
fără responsabilitate şi capital, ce urmăresc ajungerea la putere şi folosirea acesteia 
în scopuri personale şi de grup şi pe care Mihai Eminescu le numea societăți de 
exploatare. Corupte prin interesul personal al membrilor lor şi prin subvențiile şi donațiile 
ce le primesc şi care le obligă, ele sunt financiar incapabile de a se reforma moral ele 
însele şi cu atât mai puţin întreaga societate românească. Justiţia este subordonată 
puterii, independența puterii judecătoreşti este la noi o farsă, iar inamovibilitatea 
magistraților o garanţie de stabilitate pentru judecătorii corupți. 

Puterea legislativă este expresia partidului sau coaliției ce guvernează, iar puterea 
executivă este formată de partidul de guvernământ în mod discreționar. Singurele 
instituții cu identitate proprie şi o lungă tradiție istorică, cu cea mai mare popularitate 
în prezent şi care ar putea contribui la scoaterea din criza pe care o parcurgem sunt 
Biserica şi Armata. 

Dacă Biserica nu ar putea-o face decât moral, morala creştină fiind încă puternică 
în conştiinţa românilor, Armata poate prelua puterea în stat pentru o perioadă limitată, 
deschizând o cale largă pentru reconstrucţia morală cât şi reformarea economică a 
țării. Contextul internaţional nu este favorabil unei asemenea soluţii dar în deceniul 
şapte al ultimului secol armata turcă a creat un asemenea precedent fără să deranjeze 
opinia publică din țările membre NATO din care făcea parte şi Turcia, reformând 
viața politică şi restabilind în câţiva ani o democraţie parlamentară mai sănătoasă şi 
mai puțin coruptă care dăinuie şi astăzi. Nici Uniunea Europeană şi nici NATO nu 
sunt interesate în acceptarea candidaturii unei țări cu un grad înalt de corupție şi cu 
performanţe economice care o plasează pe ultimul loc între țările candidate. Numai 
prin noi înşine, prin eforturi proprii şi nu împinşi de la spate, vom reuşi să fim mai 
cinstiţi, mai muncitori şi mai înstăriți decât acum. Intrarea în Europa va fi rezultatul 
performanței noastre sau nu va fi de loc. Interesul nostru, al Uniunii Europene şi al 
NATO este ca România să adere nu ca o țară cu grave sechele comuniste ci ca o 
țară ce revine la valorile şi la standardele pe care le avea înainte de ocupația comunistă. 

Nicolae Henegariu 

= Din 1989 încoace, un potop de ispite s-a abătut asupra noastră. De unde 
înainte, pe vremea toarşului, eram feriți de suferinţe, pentru că nu prea aveam 
la ce să ne uităm și să poftim, acum minunăţiile capitalismului ne fac cu ochiul 
din toate părţile. Oriunde te uiţi, numai vitrine strălucitoare cu bunătăți, cu 
haine de ultima modă, cu maşini luxoase. 

- Românul se uită cu luare-aminte, apoi îşi mănâncă amărâtele bucate cu 
gândul la muşchiuleţi şi fleici, îşi îmbracă hainele de la second hand 
închipuindu-și că arată ca pantalonii de la Hugo Boss şi rochiile de la Versace, 
şi priveşte Dacia rablagită oftând după Volvo şi Mercedes. Tot aşa şi cu vacanţele. 
Peste tot, agenţiile de voiaj te îmbie cu oferte de vis. Dar puțini sunt aceia ce își 
pot permite o călătorie în străinătate fie ea şi numai în Turcia sau în Grecia. 
Majoritatea românilor îşi petrec concediul acasă, mai gospodărind câte ceva. 

Care are norocul să aibă rude la țară, se bucură de aer curat şi eventual se mai 
şi bronzează ajutând la muncile câmpului. 

Mulţi pun tot anul bani la ciorap, iar în concediu îşi urcă familia în Dacie, 
aruncă în portbagaj cortul şi traista cu mâncare şi pleacă să facă niscaiva 
camping sălbatic pe pajiștile patriei. Cei cu mai multă dare de mână strâng 
mai mult, aşa că-şi pot permite o săptămână de nebunii la mare, unde au 
privilegiul să stea la soare între tonele de gunoaie revărsate pe plaje, să 
mănânce conducându-se după principiul „cumpătarea e mama sănătății” şi 
să-şi petreacă noaptea la discotecă (dacă-l țin balamalele) legumind o bere 
sau un suc. Pentru cei care au pus suficient la ciorap, am studiat câteva 
formule de vacanță. Nu sunt prea scumpe (suntem realiști), dar nici la 
îndemâna tuturor, din păcate, 


V/acamţa în furci 


Agenţiile de voiaj fac oferte de vacanță în toate țările, în circuit 
sau sejur, pentru 7,9,14 zile, cu autocarul sau cu avionul. Formula 
cea mai ieftină şi mai confortabilă (nu este nevoie de viză) este 
sejurul în Turcia, la mare. Preţurile variază funcţie de mijlocul de 
transport ales şi de gradul de confort al hotelului. Un preţ convenabil 
pentru condiţii convenabile oscilează între 260-300 USD / persoană 
pentru o călătorie de nouă zile, dintre care veți petrece trei zile pe 
drum (0 zi şi jumătate la dus, tot atât la întors). Oferta include 
transportul cu autocar confortabil cu aer condiţionat; din cele nouă 
nopţi, una veţi dormi la un hotel de trei stele din Cannakale (pe 
malul strâmtorii Dardanele), şapte într-un hotel tot de trei stele (de 
preferință nu mai departe de Kuşadasi, care se află deja la o distanță 
de cam 1500 km. de Bucureşti) şi puteţi găsi oferte care la întoarcere 
să includă o noapte într-un hotel din Istanbul şi o zi de vizitare a marelui oraş. Dacă 
vreţi să vă petreceți vacanţa într-un oraş mai depărtat, e preferabil să alegeţi avionul. 

Toate acestea în teorie, pentru că, dacă nu sunteți prudenți, puteți plăti suma 
respectivă (care obiectiv nu e mare, dar pentru un român nu e mică) şi să constatați că 
în practică serviciile sunt de mai proastă calitate decât cele promise. 

De ce anume trebuie să ne ferim? 

Atenţie! În cazul transportului, dacă agenția care asigură acest serviciu nu este 
corectă şi nu pune la dispoziţia călătorilor un autocar echipat cu un sistem de aer 
condiționat care să funcţioneze în parametrii normali, riscați să călătoriți trei zile în 
„. condiţii de coşmar, la o tem- 

“ peratură de 28-30*C într-un 
autobuz care e mai degrabă o cutie 
supra încălzită şi să ajungeţi bol- 
navi de oboseală la destinaţie (şi 
Ș la dus şi la întors). În momentul 
încheierii contractului asigurați-vă 
că această condiţie va fi în- 
=.+ deplinită şi înscrieţi-o chiar în 
contract, pentru că unele agenţii 
de transport au maşini vechi, prost 
i 33 întreţinute, cu sisteme de aer con- 
(a diționat defecte sau insuficiente. 

DS Ele îşi cară clienții ca pe animale, 
fără să se sinchisească prea mult, bazându-se pe faptul că românul nu prea ştie ce e 
respectul de sine (s-a învățat cu lipsa de respect în ultimii 50 de ani) şi nici nu prea are 
obiceiul să reacționeze atunci când vede că e înşelat şi primeşte marfă sau servicii 
mai proaste decât a plătit. Sau poate crede că aşa trebuie să fie. 

La fel şi cu hotelul. În general, oferta medie, cu hotelul de trei stele, stipulează şi 
gradul de confort, care include obligatoriu aerul condiţionat (altfel e insuportabil de 
cald), frigiderul şi televizorul. a Moscheea Albastră 

Multor români, ajunşi la hotel, li s-au 
atribuit camere proaste, fără întregul 
mobilier, fără televizor, cu aparatul de aer 
condiționat defect. Crezând că acesta e i 
nivelul de confort de trei stele, oamenii au 
stat întreaga perioadă în cămăruţe mizere, 
destinate de fapt personalului hotelului. 

Acest lucru s-a întâmplat nu numai din 
cauză că în ultimul an s-au abătut asupra 
plajelor turceşti valuri de turişti ruşi, bulgari, 
sârbi, ci şi pentru că, obiectiv, condiţiile 
economice s-au înrăutățit în Turcia într-o oarecare măsură, iar nivelul de conştiinciozitate 
al hotelierilor a scăzut în aceeași măsură. Dacă sunteți victima unei astfel de pățanii nu 


Kuşadasi- Plaja Doamnelor 

vă lăsaţi înşelat. Refuzaţi cu hotărâre cazarea necorespunzătoare 
şi cereţi-vă răspicat drepturile. Nici 10% dintre turiştii români nu 
ştiu ce drepturi au pentru sumele pe care le-au plătit şi de aceea 
sunt victime sigure ale incorectitudinii hotelierilor şi transportatorilor. 

Acestea fiind zise iată câteva frumuseți pe care e bine să nu le 
„scăpaţi” dacă vă abateţi prin Turcia. Bineînţeles că oricine trece 
prin Istanbul va merge să vadă cea mai veche şi mai importantă 
biserică a creştinătăţii ortodoxe, Sfânta Sofia. Construită sub 
împăratul bizantin Justinian, între anii 532-537, biserica este acoperită 
cu o cupolă cu diametrul de 31m, care pare că pluteşte deasupra 
" interiorului vast. Coloanele de marmură verde au fost aduse de la 
- Efes - se spune că au fost luate din templul Artemisei, una dintre 

cele şapte minuni ale lumii antice. Cele 4 minarete i-au fost adăugate 
după cucerirea Constantinopolului (1453) când biserica a fost transformată în moschee. 

Vizavi de Sfânta Sofia se află intrarea într-unul din cele mai ciudate monumente 
bizantine: cea mai mare dintre vechile cisterne de apă ale oraşului, cisterna-bazilică 
Yerebatan Saray, construită în anul 
532. Cisterna, în suprafață de 
10.000 m? şi cu o capacitate de 
80.000 m? de apă, este practic un 
palat subteran cu o înălțime de 8 
m şi cu bolți de cărămidă susţinute 
pe coloane (336 coloane dintre care 
două au postamente sculptate cu 
chipul Meduzei). În timp de război 
şi de asediu, cisternele erau singura 
modalitate de alimentare cu apă a 
oraşului. 

Catedrala Sfânta Sofia a 
constituit un model şi o provocare 
pentru arhitecții musulmani, după 
cucerirea Bizanțului de către turci în 1453. Marile moschei ale Istanbulului, moscheea 
albastră, Suleimanye, Beyazit, Laleli, sunt o feerie de cupole, minarete şi decoraţii de 
faianță de Iznik cu flori multicolore. 

Palatul Topkapi, azi muzeu, expune cele mai preţioase comori ale sultanilor 
otomani. Comori mai puțin preţioase, la preţuri negociabile, puteți găsi în Bazar (Kapali 
carşi). Prima întrebare care vă va fi pusă de negustor va fi „Where are you from?” 
Dacă răspundeți „From Romania” aveţi şanse ca târguiala să pornească de la un preț 
mai mic, preţurile care se cer românilor nu se compară cu cele care se cer americanilor, 
germanilor sau englezilor. Nu daţi niciodată prețul cerut, tocmeala aprigă e un sport 
național în Turcia şi cel care nu se târguieşte e privit cu dispreţ. 

Din localitatea în care staţi, numeroase agenții (locale şi româneşti) organizează 
excursii. Atenţie, şi aici se pot __ 
negocia preţurile, mai ales cu - 
agenţiile turceşti. Iubitorii de artă 
vor putea vedea oraşul roman 
Efes şi locul unde a trăit (şi se 
spune că a murit) fecioara Maria, 
şi siturile antice de la Troia, Per- 
gam, Milet. O excursie ceva mai 
scumpă (pentru că e mai lungă) 
dar care merită să fie făcută, este 
cea de la Pamukkale, dealul unde 
apa a sculptat în mii de ani seli- 
pitoare bazine albe de calcar, în 
care apa ia culoarea safirului. 


Postament de culoană i cu capul 
Meduzei în Yerebatan Saray 

Catedrala Sfânta Sofia 

Ă Minuni ale naturii și comori de artă există nu numai în țări străine, ci 
Şi la noi acasă, în scumpa noastră țărişoară. Dacă ar fi să ne gândim numai 
la Delta Dunării (de care nu ayem nici un fel de grijă, de altfel), la profilul 
mândru al Bucegilor la Bușteni şi la Poiana Țapului, la Peşterea Urşilor 
din Apuseni, la frumuseţea peisajului bucovinean şi a celui din zona de 
deal a Olteniei, e limpede că n-am avea de ce să-i invidiem pe alții. Cât 
despre patrimoniul artistic, ai ce vedea în România, de la monumentele 
din Moldova şi Moldova de Nord înscrise pe lista UNESCO, la splendidele 
sate bucovinene cu case tradiţionale, la arhitectura bucureşteană de secol 
XIX, la cetățile şi oraşele medievale fortificate din Transilvania. 

Am făcut pentru cititorii noştri o mică investigație asupra condițiilor 
în care se pot abate o săptămână prin Bucovina, dacă au posibilitatea să 
locuiască în condiţii ceva mai bune decât cortul personal sau canapelele 
maşinii. 

Frumoasa regiune din nord-estul țării este vestită pentru 
monumentele ei, așa încât cele câteva sute de kilometri depărtare de 
Bucureşti şi de oraşele din sud nu sunt un obstacol pentru turiştii români, 
care vin aici cu maşinile personale, cu autocarele sau cu trenul. Mare 


minune că sunt atât de mulți, pentru că în 
general românul nu-și cunoaște țara şi nici nu- 


VASILE DRĂGUŢ 


] prea interesează. Cei mai mulţi dintre noi n- 

au auzit niciodată de multe dintre monumentele DICȚION R 
ENCICLOPEDIC £ 

DE ARTĂ PI€DIENALA 


pe care vin să le vadă turiști de la depărtări de 
mii de kilometri. Pentru ei, reamintim că se 
găseşte în librării excelenta carte DIC- 
ȚIONAR ENCICLOPEDIC DE ARTĂ ME- 
DIEVALĂ ROMÂNEASCĂ de Vasile Drăguţ, 
(Editura Vremea, 2000) în care pot găsi, la 
literele respective, prezentarea tuturor 
monumentelor importante din țara noastră, 
inclusiv a celor ascunse până şi în cel mai mic 
sătuleț. Preţul cărţii nu e exagerat (130.000 lei 
exemplarul cartonat) iar volumul ar trebui să 
se găsească în bibliotecile tuturor românilor 
care vor să ştie despre țara noastră măcar atât cât ştiu francezii, germanii, 
englezii şi ceilalți turişti străini care vin cu miile în România. 


j Pe o distanță destul de mică, în regiunea Sucevei, sunt masate cinci dintre cele 
mai vestite monumente din țara noastră, bisericile cu exteriorul pictat Voroneţ, Humor, 
Arbore, Suceviţa şi Moldoviţa. Într-o singură zi (sau, dacă aveți timp, în mai multe) se 


poate parcurge cercul pe 
care sunt plasate principalele 
mănăstiri. 

Pornind din Suceava, în 
direcția Rădăuţi, ajungem 
întâi la drumul ce duce spre 
Dragomirna, prin Mitocul 
Dragomirnei. 

Somptuoasa mănăstire, 
ctitorită între anii 1606-1609 
de învățatul mitropolit Anas- 
tasie Crimca e înconjurată cu 
ziduri şi turnuri masive, con- 
struite în 1627 de Miron 
Barnovschi. Măicuţele găz- 
duiesc oaspeți în încântătoarea ambianță a mănăstirii (telefon 030-525.241). 

leşind din nou în drumul naţional putem merge 2 km. la dreapta până în Pătrăuți, 
să vedem frumoasa biserică 
ştefaniană. Întorşi pe drumul | 
principal mergem către Ră- 
dăuți (unde putem vedea în 
centrul oraşului biserica Bog- | 
dana, Sfântul Nicolae) unul 
dintre cele mai vechi monu- - 
mente din Moldova, construită 
în secolul XIV probabil de 
Petru 1 Muşat. Din Rădăuţi 
trecând prin Marginea ajun- 
gem la Suceviţa, unde ne 
încântăm sufletele cu minunata 
ctitorie a Movileştilor din anii 

1583-1586. Biserica, păstrând 
în stare foarte bună minunata 
podoabă pictată a exteriorului, 
este aşezată în mijlocul unei incinte impozante, între straturi de flori. 
Ca să ajungem la Mol- 
+ doviţa, o luăm pe drumul 
peste deal, printre privelişti de 
vis. Moldoviţa, zidită de Petru 
Rareş în 1532, este una dintre 
cele mai bine păstrate biserici 
cu exteriorul pictat. Maica 
Tatiana, înarmată cu un mic 
laser a cărui luminiţă roşie 
arată vizitatorilor scenele 
pictate, povesteşte cu talent 
3 şi cu plăcere istoria mănăstirii 
şi semnificaţia picturilor. 
Din Moldoviţa, drumul ne 


Biserica Mănăstirii Dragomirna 


Biserica Mănăstirii Suceviţa 


> 

Biserica Mănăstirii Moldovița 


duce la Câmpulung Moldovenesc şi de aici la Gura Humorului, localitate în apropierea 
căreia se află mănăstirea Humor, ctitorită în 1530 de logofătul Toader Bubuiog. 
Interiorul şi fațadele ei sunt în întregime pictate. Nu departe de Gura Humorului 
(patru km.) se află cea mai frumoasă dintre bisericile pictate din Bucovina, Voroneţ, 
construită în 1448 de Ştefan cel Mare şi cu fațadele pictate în 1547 sub mitropolitul 
Grigore Roşca. Bisericile pictate din Bucovina sunt înscrise pe Lista Patrimoniului 


cu Suceava (Hotel Arcaşul, nerecomandabil fiind scump — 1.100.000 lei pe noapte 
pentru o cameră + 40.000 lei a - 

parcarea — şi neoferind condiţii 
de calitate; mai bun este Hotel 
Suceava care, pentru condiţii 
corecte impune'un preț mai 
modic — 700.000 lei pe noap- 
te). O formulă agreabilă este 
locuirea la mănăstire. Pentru 
dormit în condiţii bune — 
camere curate de două paturi, 
baie cu apă curentă şi caldă — ȘI 
vă puteți aștepta la un preț de 
300.000 lei camera pe noapte. 
O asemenea găzduire plăcută 
se poate găsi la mănăstirea 
Râşca (telefon 094.799654, 
094.504439). La mănăstire se 
pot lua şi micul dejun, prânzul sau cina, pentru 50.000 lei masa. 

Cel mai plăcut şi mai convenabil se poate sta la hanul Suceviţa, aflat la distanță 
de 100 m de mănăstire (rezervări la telefon 030-563.824 sau 094.815662 — domnul 
Mihai Hrehorciuc, şef de unitate). Hanul oferă camere mici, foarte confortabile, de o 
curățenie impecabilă, cu pereţi albi ca laptele şi cu paturile învelite cu cergi albe 
miţoase. In fiecare cameră, într-o nişă cu arc frânt din peretele dinspre răsărit 
străluceşte icoana Mântuitorului. Fiecare cameră are alături baia proprie, mică dar 
dotată modern, cu duş cu apă caldă şi cu instalaţii noi. Restaurantul hanului, bine 
aprovizionat, are un personal amabil şi competent. Preţul pentru o cameră este dintre 
cele mai convenabile — 400.000 lei pe noapte. 

Tot în Suceviţa se află mai pretențiosul popas turistic „Bucovina”, care cuprinde 
un hotel de 4 stele, Casa Bucovineană — 3 stele şi un camping. Restaurantul este de 
categoria I, dar prețurile sunt i : 
pe măsură. AI 

Pentru cei care preferă 
ambianța rustică, în fiecare sat 
se găsesc pensiuni clasificate, 
anunţate prin panouri. Ele 
oferă găzduire în camere de 
două paturi, cu baie cu apă 
curentă, caldă, comună la 
două, trei camere. Gazdele au 
grijă să hrănească bine oaspeții, 
cu gustoasele feluri moldo- * 
veneşti tradiţionale, din pro- 
duse cultivate ecologic. 


Hanul „Suceviţa” 


Li 

Scurtă descaăâlecare 
în Maramureşul istoric 


Din nordul Moldovei, prin pasul Prislop, o şosea (destul de bună) ne duce la 
Borşa, primul oraş din Maramureş. Deja pe drum întâlnim, chiar în pasul Prislop, un 
han. Ne încercăm norocul. Preţul nu e scump, dar nici serviciile nu-s grozave. În 
restaurantul de la parter domneşte un miros , 
nu prea îmbietor, când cerem să vedem o 
cameră suntem rugaţi să aşteptăm şi, după 
ce ne conformăm vreo 10 minute, decidem 
să renunțăm: la 300.000 lei camera fără apă 
caldă intri la bănuieli dacă personalul are 
nevoie de mai mult de 10 minute ca să-ți 
înfăţişeze comoara. 

Înainte să intrăm în Borşa vedem 
semnalizat pe stânga un „Complex turistic”. 
O luăm vioi pe drum, dar vioiciunea ne trece 
după ce am străbătut vreo 50 m: urmează 
nişte hârtoape care ne cam taie cheful. 
Ultima porțiune de drum e foarte bună şi 
ne duce până în faţa hotelului „Stibina”. 
Atmosferă sindicalistă, recepţionerul 
lipseşte din biroul lui, preţurile nu sunt 
afişate. În geam e pus un anunț demn de 
IIf şi Petrov: „Program apă caldă: Marţi 
orele 7-9,30; Vineri orele 7-9,30”. Cum e 
deabia luni şi totuşi am vrea un duş, 
renunțăm din start şi ne ducem la hotelul 
alăturat, „Cerbul”. Aici se schimbă calime- 
ra, clădirea e nouă, curată, cu flori la bal- 
coane. Recepţionerul e prezent şi ne informează că ne poate da o cameră cu trei 
paturi la un preț de 1.200.000 lei. Cum suntem doi şi n-avem chef să plătim degeaba 

altreilea pat, o pornim iar la drum. În Borşa, sărbătoare mare. Parcă toți locuitorii au 
ieşit pe străzi să vadă marile grupuri de „italieni”, localnici care lucrează în Italia Şi vin 
o dată pe an, vara, să-şi arate maşinile, să-şi vadă frumoasele case pentru care au 
trimis bani din străinătate şi să se bucure de aerul patriei. Pe deasupra, mai sunt şi 
„Sărbătorile berii”, aşa că aerul vibrează de manele, nările ne freamătă la damful de 
usturoi, iar localnicii, amabili din fire, parcă au devenit şi mai săritori. Ne arată drumul 
spre hotelul „lezerul”, la care nimerim strecurându-ne printre băutori bine dispuşi. 
Deşi curat, hotelul e în mare paragină. Instalaţiile curg prin pereți, nici vorbă de apă 
caldă, dotările sunt minime, prețul corespunzător: 250.000 lei pe noapte pentru o cameră. 
Dar noi vrem duş cald. Mânăm mai departe. La „Perla Maramureşului”, ca să ajungi 
la recepție treci prin restaurant. Înghesuială mare. Camerele bune s-au terminat, o 
cameră fără baie nu vrem; mai şi miroase năpraznic a usturoi şi bântuie maneaua. 
Plecăm către zări mai bune. Le găsim la Vişeul de sus, unde soarta ne-a păstrat la 
hotelul din centrul oraşului o bomboană de cameră cu tot ce trebuie: apă caldă, 
curățenie, instalații noi, televizor bun. Prețul 
conform confortului: 700.000 lei camera pe 
noapte. 

A doua zi facem o descindere în Bog- 
dan Vodă, unde, la numărul 27, găsim gazdă 
bună la Buşta Anuţa (rezervări la tel. 062/ 
335 082). Bucuroase de oaspeţi, gazdele 
ne fac clătite, ne hrănesc cu lapte proaspăt 
muls şi cu alte bunătăți sătești. Pe deasupra, 
casa are tot confortul, apă curentă şi chiar 
caldă, totul ca la mama acasă. 

Fapt îmbucurător, Maramureşul e plin 
de pensiuni clasificate (o floare sau două 
flori, echivalentul unei stele sau două), 
fiecare cu câte două, trei camere, cu baie 


| 
| 
| 


ia Pt A EROREDE Sie 0 —.  SRa 
Biserica din Bogdan Vodă, lângă 
care se înalță o nouă biserică, 

inspirată din arhitectura locului 


cu apă caldă; gazdele se oferă cu plăcere 
să facă mâncare pentru oaspeți. 

Aşa sunt Popan Ioana din Şieu, nr. 775, 
care are 3 camere cu baie şi oferă pensiune 
completă la preţul de 350.000 lei (12 USD) 
de persoană pe zi; dormitul e mai ieftin, 
100.000 lei de persoană. Tot în Șieu, la nr, 
120 (rezervări la tel. 062/ 333 056) este 
casa familiei Valentin Mârza, care pentru 
dormit cere 100.000 lei de persoană, pentru 
pensiune completă practică un preţ de 17 
USD de persoană iar pentru demipensiune 
15 USD. Preţurile sunt în general aliniate, 
dar există şi gazde care se mulțumesc cu 
o sumă mai mică, cum ar fi Mârza Gabor 
din Şieu 249 care, la aceleaşi condiţii 
practică un preţ de 10 USD de persoană 
pentru demipensiune. 

Doamna Doreta Condrat, din Roza- 
vlea 457, oferă demipensiune pentru 15 
USD de persoană şi pensiune completă 
pentru 18 USD/ persoană. 
Sunt preţurile anunţate şi de 
Biroul de informaţii din 
“i Botiza. Domnul George lur- 

"] ca, persoana de contact din 
Botiza, se laudă că oferă tu- 
riştilor păstrăvi, raci de râu, 
microbuz, informaţii, dar, 

” cândil întreb cum poate be- 
neficia turistul român de 
aceste minunăţii, îmi răspun- 

i decam de suscă dumnealor 

se adesează mai ales turiş- 

tilor străini. Îmi arată chiar 

şi un pliant în franceză; dar 

când cer un exemplar din 

acest modest material publicitar, îmi spune că el costă 50 franci francezi. Când mă 
mir de un asemenea preţ, îmi explică vag că pliantul le aduce mii de turişti străini, 
ceea ce mi se pare că nu constituie o explicaţie pentru un asemenea preț. Nu mai 
vorbim de capacitatea redusă de cazare a satului, care cu greu te-ar duce cu gândul 
la mii de turişti. Plec din Botiza cu un gust cam amar, dar mă mai consolez în leud, 
unde Vasile Chindriş (tel. 062/ 336 197, fax 062/ 336 100, www.ieud.ejb.net, e-mail 
chindriş-vaska(Ayahoo.com) cu multă 
amabilitate îmi oferă un pliant cu servicii şi 
prețuri care se înscriu în linia celor anunţate 
mai sus. 

Perla Maramureşului este motelul 
„Casa Tomşa” din Rozavlea (rezervări la 
tel. 062/333 699, 333 155). Aici găseşti la 
preţul de 300.000 lei / noapte o cameră 
frumoasă cu duş, apă caldă, televizor. 
Restaurantul este convenabil. 

Cine trece prin Maramureş ca să vadă 
bisericile de lemn, să se abată prin Sighet 
şi să-şi dedice câteva ore reculegerii la Me- 
morial, dramatică amintire a suferințelor din 
vremea represiunii comuniste. 
IRI Pc. om 


Camera cu decor tradițional, din casa Anuţei 
Buşta din Bogdan Vodă, îşi aşteaptă oaspeţii 

APEL CĂTRE TOȚI ROMÂNII 
DIN ȚARĂ ȘI DIN LUME 


Acum, la intrarea La Saca reua mileniu, noi, toţi românii, fie că suntem 
întul moşilor şi strămoşilor noştri, fie că suntem cetăţeni loiali ai alt 
: ândi : NE alto 
sate, avem datoria să ne gândim la destinul naţiunii române d 
tă în profundă schimbare. 
la sf mânească t i 
ietatea ro rece prin mari ine: 
Soc! ; deordi PE su) transformări şi se confruntă cu 
roase greutăţi de ordin economic, social şi politic. Di Cai 
nume L AI Să ee ŞI politic. Dificultăților inerente 
. >rej schimbări — şi mai ales uneia de amploarea şi : îi 
oricărei SC... : i Şi profunzimea celei începute 
.- revoluţia din decembrie 1989 —li se adaugă efectel ii 
prin re RO ectele deceniilor de guvernare 
gotalitară, Care au ied R Sr de Europa Occidentală. 
mai mult ca oricând nevoie idari Pee 
ARI un proiect de viitor Ge solidaritate, de muncă inteligentă şi 
îndârjită, de un proi care să răspundă as! 
ce, prosperitate şi dezvoltare. 
toate greutățile trecutului şi ale i i : - 
Cole A idealurile. R Şi ale prezentului, grație unor oameni care şi-au 
trat şi apărat icealurite, omânii nu şi-au pierdut credința în Dumnezeu 
identitatea naţională şi cultura, ataşamentul faţă de valori precum democrația, 
jbertatea, toleranța, respectul demnității umane. Românii pot fi mândri de valorile 
lornaţionale; de tradiţiile şi de obiceiurile lor, de umanismul lor de apartenența 
la creștinătatea ortodoxă. Aceasta este zestrea pe care o aduc ei în proiectul 
Europei Unite, o zestre bogată şi originală. 
iilor ni i : 

Viaţa generaţ OAIE a semnatarilor acestui Apel, nu a fost una uşoară. 
Amvăzut multă durere şi multă suferință, am văzut visuri prăbuşite dar şi 
«nlinite. Am văzut cum din trupul âniei ia i ap 
îmglinite. Am vazut cum pul României Mari, înfăptuită prin jertfa de 
sânge a părinților şi bunicilor noştri, au fost rupte teritorii. Am suferit alături de 
cei care au suferit din cauza totalitarismelor. 

Nu vrem ca românii, oriunde s-ar afla ei, să mai sufere precum au făcut-o 
cei din generațiile trecute. Avem multe de făcut pentru a ne împlini această dorință. 
pentru săracii şi pentru copiii României, fiecare din poziţia sa şi după puterile 
sale, am hotărât să ne unim eforturile în acţiuni conjugate în favoarea celor 
nevoiaşi. Vă chemăm pe toți să vă alăturaţi acestui efort. Să arătăm lumii că 
nouă ne pasă de copiii orfani şi de bătrânii singuri; Să-demonstrăm solidaritate 
„| şiataşament față de valorile general umane. Doar aşa vom reuşi să ne atingem 
| idealul împărtăşit de toți românii — de integrare europeană şi euro-atlantică. 

Diferenţele de idei şi disputele politice rămân esenţa oricărei democrații. 
Românii din interiorul țării şi cei din lumea întreagă nu au numai dreptul, dar 
trebuie să fie încurajați să analizeze cât mai profund posibil viitorul națiunii 
noastre, compoziţia guvernelor şi alegerea politicienilor noştri. Totuşi, aceste 
dezbateri trebuie să fie călăuzite de interesele noastre istorice. În viitorul apropiat 
România se va afla în faţa unor evenimente majore. Fără progres economic nu 
vom realiza integrarea ca membru deplin în Uniunea Europeană; fără sprijinul 
dumneavoastră, cererea României de integrare în NATO nu ar avea acelaşi ecou. 
Împlinirea acestor două deziderate ne priveşte pe noi toți, şi se aşează deasupra 
oricăror calcule politice sau personale. 

Vom dedica toate eforturile noastre pentru împlinirea acestor țeluri. Şi aşa 
cum țările din regiunea noastră au reuşit să fructifice creativitatea diasporei lor 
pentru binele naţiunilor lor, facem apel la toţi românii să ne ajute pentru a reuşi în 
marile încercări care ne stau în față. 

Procesul început în secolul al XIX-lea, prin mişcarea de renaştere naţională, 
trebuie să se împlinească în secolul nostru, astfel încât românii să devină parteneri 
egali în familia europeană a națiunilor. 

Ca semn al acestei voințe comune, dorim să contribuim practic la împlinirea 
câtorva mari proiecte de asistență socială şi de marcare a identităţii noastre 
creştin-ortodoxe. Un prim, proiect pe care dorim să-l sprijinim, şi în folosul 
căruia îi chemăm pe toți românii cu posibilităţi să ni se alăture, este schimbarea 
în bine a vieţii copiilor României, inclusiv prin adopții ca alternativă la orfelinate, 
şia bătrânilor, tot mai lipsiţi de posibilităţi. Ne gândim, de asemenea, să sprijinim 
ctitoriile româneşti de peste hotare, lăcaşuri de închinare în limba noastră şi 
mărturii ale credinței neamului românesc, cum ar fi Aşezămintele de la Ierusalim 
şi lerihon. Astfel, ne facem datoria de oameni cu credință în Dumnezeu şi în 
valorile creştine şi lăsăm un semn al trecerii noastre prin lume. i 

Aceasta este o datorie nu numai față de strămoşii noştri, care au luptat şi au 
murit pentru independența noastră, ci şi faţă de generaţiile viitoare, care trebuie 
să aibă garanţia că niciodată nu vor mai îndura ceea ce generaţiile anterioare au 
îndurat. 

Aşa să ne ajute Dumnezeu! 

Regele Mihai | Prea Fericitul Ion Iliescu 
TEOCTIST Preşedintele României 
Patriarhul Bisericii Ortodoxe Române 


la viitorul ei, într-o 


piraţiilor noastre fireşti de 

(REPUBLICĂ ŞI MONARHIE 

LL iunie 2001 a fost dat publicității Apelul către toţi românii din țară şi din 
lume, semnat de reprezentanții a trei instituţii importante ale țării noastre, instituția 
monarhică, Biserica Ortodoxă Română şi instituţia prezidenţială. Publicăm în facsimil 
ultima parte a apelului din care lipseşte o semnătură, aceea a Majestății Sale Regele 
A lihai |, Din informaţiile pe care le avem rezultă că în redactarea textului nu s-a ținut 
seama de modificările şi adăugirile propuse de Rege, dar că, pus în faţa faptului 
împlinit, Majestatea Sa a acceptat documentul. 

Data publicării Apelului are o semnificaţie ironică: se împlinesc 53 de ani de la 
«naţionalizarea principalelor mijloace de producţie», acţiune a partidului unuia dintre 
semnatari, care izgonise instituția monarhică din țară şi pregătea măsuri represive 
împotriva Bisericii Ortodoxe Române. 

În Apel nu se face referire la perioada de 45 de ani de dominație violentă a 
totalitarismului comunist. Se vorbeşte în Apel de totalitarisme, punând pe acelaşi 
plan regimurile autoritare dintre 1938-1944 şi singurul regim totalitar pe care l-a 
cunoscut țara, regimul comunist. În cei 45 de ani de comunism, Biserica 
îngenuncheată a plătit cu 10.000 de preoți arestaţi, sute din ei ucişi şi cu numeroase 
biserici dărâmate sau strămutate, cu zeci de mănăstiri şi schituri desființate. Un 
«modus vivendi» cu statul totalitar. Acum Biserica nu are cum să ierte, întrucât iertarea 
nu poate veni decât după spovedanie, iar comuniştii reprezentaţi de semnatarul lon 
Iliescu nu şi-au recunoscut nicicând păcatele, dar îşi poate pune semnătura pe un 
«proiecb» de ajutorare a copiilor şi bătrânilor şi de sprijinire a ctitoriilor româneşti din 

Xinătate. Este recunoaşterea dimensiunii naționale a Bisericii Ortodoxe Române şi 
alinierea comuniştilor reciclaţi la proiectul ei social în favoarea copiilor şi bătrânilor 
precum şi la cel de susținere a aşezămnintelor bisericeşti din străinătate. Documentul 
atestă importanța instituţională a Bisericii Ortodoxe Române şi ține cont de încrederea 
exprimată de 90% din națiune (din populaţie, dacă vrem) aşa cum indică sondajele 
de opinie din ultimul deceniu. Ş 

În privinţa relaţiilor dintre regimul actual, care este continuarea «democratică» 
a comunismului în România, şi monarhie, acestea nu pot fi decât de respingere şi 
contrarietate. Şi aceasta în ciuda invitării preşedintelui Iliescu la Versoix, a invitaţiei 
adresate Regelui de a participa la comemorarea Voievodului Mihai Viteazul de la 
Academie. 

__ Compatibilitatea între monarhie şi republica socialistă nu există. Una o exclude 
pe cealaltă. Oricâte bune intenții ar exista de o parte şi de alta, numai interesul 
conjunctural şi de scurtă durată al celor două părți poate explica sigiliul monarhic şi 
semnătura republicană pe acelaşi document. Şi aceasta pentru simplul motiv că 
înţelegerea binelui naţional este diferită în monarhia tradițională şi în republica 
socialist-comunistă. Diferenţele între cele două moduri de gândire sunt de neconciliat. 
În economie, prima susţine proprietatea privată şi libera inițiativă, a doua, proprietatea 
de stat şi controlul economiei; în plan social una susţine solidaritatea naţională, 
cealaltă interesul sau chiar lupta de clasă; în plan moral prima promovează morala 
creştină şi simţul datoriei către țară, cealaltă egoismul individual sau colectiv, morala 
viţelului de aur şi drepturile omului rău înțelese. Un element de contradicție a şi apărut: 
regimul a refuzat să discute cu Regele problema proprietăţilor regale (problemă 
rezolvată în Bulgaria şi Serbia) silindu-l pe Majestatea Sa să şi le revendice în baza 
legii, ca orice cetățean. Apelul este o înțelegere contradictorie, promisiunea de a se 
suporta reciproc. Asemenea înțelegeri contra naturii în politică au existat în toate 
timpurile, avem la îndemână exemple din secolul care tocmai s-a încheiat şi de la noi: 
pactul de neagresiune electorală pe care l-au semnat, printre alții, Mişcarea Legionară 
şi Partidul Evreiesc în 1937, înțelegerea între Partidul Comunist Român şi Mişcarea 
Legionară, făcută în decembrie 1945 de către Ana Pauker şi Nicolae Pătraşcu. La 
prima vedere Apelul îl avantajează pe Ion Iliescu şi dezavantajează monarhia. Dacă 
considerăm avantajele părţilor din cele două exemple sus-arătate la momentul respectiv 
şi după trecerea unui timp de desluşire, vom vedea că rezultatele scontate de fiecare 
din părți au fost infirmate, în mod diferit, de istorie. Tot astfel evenimentele viitoare ne 
vor arăta în favoarea cui a curs timpul. Un lucru este însă cert, competiția între 
monarhia constituțională şi republica socialistă şi post-socialistă iese de sub zodia 
duşmăniei neîmpăcate. Acesta este câştigul părţilor semnatare ale Apelului dar şi al 
poporului român. 

NH 

SCRISOARE DESCHISĂ 
ADRESATĂ MAJESTĂȚII SALE 
REGELE MIHAI | 


Bucureşti 10 Mai 2001 

Sire, 

Atât în anii exilului cât şi după instalarea sa în Țară, UMRL a considerat 
întotdeauna că Majestatea Voastră — ca reprezentant incontestabil al ordinii 
constituționale răsturnate de comunişti — este şeful legitim al statului român. Îndrăznim 
să amintim Maiestăţii Voastre că, după o lungă absență a Regelui de la manifestările 
românilor din Exil, UMRL-ul l-a readus din nou între ei, la 14 iunie 1986. La 2 
ianuarie 1990, reprezentanții UMRL au fost primiţi în audienţă de Majestatea Voastră 
pentru a examina situaţia creată în Țară de răsturnarea lui Ceauşescu, şi a-l ruga pe 
Rege să nu-şi rişte viața mergând la București înainte de sedimentarea faptelor. În 
iulie 1992, când a fost vorba de montajul pentru care d Iliescu l-a folosit pe dl. 
Câmpeanu, spre a o convinge pe Majestatea Voastră să accepte oferta de a candida 
la alegeri, am fost la Geneva pentru a dejuca această diversiune securistă. Ne-am 
dovedit în mod activ devotamentul față de Coroană, angajându-ne sau luând atitudine 
de fiecare dată când circumstanţele au cerut-o: procesul intentat de dI. Paul Lambrino, 
chestiunea tablourilor, semicentenarul actului de la 23 August 1944, etc. În ciuda 
spulberării iluziilor, o dată cu „mineriada” din iunie 1990 — care ne-a lipsit şi de 
mijloace materiale — şi cu toate decepțiile suferite de la propria noastră tabără!, noi 
nu renunțăm la obiectivele noastre: redobândirea suveranității statale, restaurarea 
democrației, readucerea tuturor românilor în sânul aceluiaşi stat şi reîntregirea 
teritorială. Angajamentul UMRL față de Monarhie este irevocabil, între altele pentru 
că vede în ea o expresie a civilizaţiei creştine şi un mijloc de integrare europeană. 

Am ales data Sărbătorii Naţionale a României pentru a adresa Majestății Voastre 
acest memoriu din cauza deosebitei gravități a problemei pe care vrem s-o abordăm 
şi am început cu amintirea statelor noastre de serviciu pentru a arăta îndrituirea 
noastră de a aborda asemenea subiecte. Credem că faptele pe care Românii le 
comemorează la 10 Mai constituie cele mai potrivite repere pentru a aprecia la justa 


lor valoare cele pe care dorim să le aducem la cunoştinţa Majestății Voastre. 
* 


= + 


Obiectul acestui memoriu este acceptarea invitației făcute Maiestăţii Voastre de 
dl. lon Iliescu, de a vizita Galeria de Artă din Palatul Regal şi de a lua parte, „cu 
familiile”, la o masă oferită de d-sa. 

Răspunsul Majestății Voastre la prima invitaţie a d-lui Ion Iliescu a descumpănit 
o bună parte a celor mai constanți şi lucizi dintre partizanii şi adepţii Monarhiei. 
Acceptarea celei de a doua a stârnit de-a dreptul îngrijorare, de data aceasta în 
cercul mult mai larg al tuturor românilor care se simt legaţi de Coroană şi cred în 
Regele lor. 

Aşa cum a subliniat şi presa?, brusca modificare a atitudinii d-lui Iliescu a 
stârnit la Versoix reacții ce denotă o apreciere cât de se poate de irealistă a situației 
politice din Ţară şi comportă mari pericole, atât pentru poziţia personală a Majestății 
Voastre şi a Familiei Regale, cât şi pentru Cauza Monarhiei. 

Deosebirea dintre poziția pe care o reprezintă Regele şi aceea pe care o reprezintă 
di. Iliescu, nu poate fi redusă la noțiunea de „diferenţe”, folosită în răspunsul prin 
care Majestatea Voastră declina invitaţia de a participa la 24 martie la redeschiderea 
Galeriei de Artă din Palatul Regal, pentru a arăta disponibilitatea la dialog „spre 
binele întregii noastre Națiuni” şi dorinţa de a colabora când este vorba de „interesele 
Țării noastre”. 

Astăzi continuă să stea față-n față două Românii ireconciliabile. 

Una autentică, rod al secolelor de luptă pentru dreptul la ființă al unui neam 
care-şi apără glia şi credinţa, continuu amenințate de barbaria asiatică, şi o dată cu 
ele Creştinătatea — adică civilizația europeană. Această Românie este întruchipată 
de Rezistența Anticomunistă cu Regele în frunte. Cealaltă este o impostură. 
După 30 Decembrie 1947 la noi nu a mai existat nici ţară, nici stat, nici naţiune. 
Spaţiul carpato-ponto-danubian a fost un teritoriu ocupat de o putere străină, locuit 
de o populaţie supusă la distrugerea identității naţionale de către o administrație 
colonială deghizată în forme statale. În sistemul totalitar, statutul de satelit corespunde 
rangului de posesie colonială; statul totalitar nu este entitate de drept public, ci 
aparatul administrativ-represiv privat al intereselor particulare constituite în partid 
unic. Spre deosebire de Rusia, în România Partidul comunist nu a fost decât armata 
de ocupaţie a unei puteri străine, pe care Gheorghiu-Dej a costumat-o în haine civile 
şi Ceauşescu în straie populare. Naționalismul de parodie al acestuia nu a fost decât 
masca sub care s-a desfăşurat ultima şi cea mai dramatică fază a destructurării 
factorilor determinanţi ai identităţii naţionale: desființarea ţăranului ca depozitar al 


culturii populare şi distrugerea satului ca loc de păstrare a tradiţiei pe care se 
întemeiază valorile comunitare şi solidaritățile spontane. Această etapă a genocidului 
comunist — ruperea legăturii cu pământul şi depersonalizarea românilor — pregătea 
reducerea la numitorul comun al omului fără identitate — homo-sovieticus — gata de 
contopirea în magma informă a statului universal preconizat de marxişti. 
Cele două Românii sunt antinomice — deci se exclud; între ele nu poate exista 
dialog decât dacă una din ele încetează de a fi ceea ce este — sau de a mai reprezenta 
ceea ce reprezintă —, recte dacă renunţă la determinanţii propriei identități sau îi 
pierde. Regele reprezintă ordinea democratică, suveranitatea statală, conştiinţa 
națională şi continuitatea istorică — pe care le întruchipează personal de când a 
devenit şeful rezistenţei împotriva dominaţiei sovietice şi a regimului comunisț. 
Bolşevicul incorigibil Ion Iliescu nu are nimica în comun cu Ţara noastră şi 
cu Națiunea română. EI reprezintă puterea străină al cărei mandatar este (îi datoreşte 
ieşirea sa din anonimat, formaţia sa şi întreaga sa carieră politică zi inclusiv poziţia 
pe care-o ocupă astăzi), şi interesele oligarhiei coloniale sovietice care vrea să 
definitiveze poziţiile hegemonice pe care le ocupă în stat şi în societate, obținând 
recunoaşterea lor de către tabăra Regelui şi comunitatea statelor democratice. 
„Compromisului istoric” pe care dl. Iliescu îl propăvăduieşte în numele 
„reconcilierii” se întemeiază pe argumentul „realismului politic”, care la comunişti — 
o ştim de 70 ani — înseamnă „acceptarea realităţilor existente”. Cu alte cuvinte, este 
vorba de a se resemna cu acceptarea situaţiilor create prin punerea în faţa faptului 
împlinit. Or, nimic din tot ceea ce este sub voinţa omului nu este definitiv. Cât 
priveşte reconcilierea, aceasta, dacă este sinceră, presupune căinţa și reparaţii 


prealabile. 
* 


Li 


Acceptarea compromisului este pregătită, cu paşi mărunți şi abili, de multă 
vreme. Graţie infiltrării în anturajul Familiei Regale a unei serii de „prieteni”, de 
„sfetnici”” de „colaboratori” şi „curteni”, al căror discurs este menit să inducă 
analize de natură să-l înstrăineze treptat pe Suveran de propria lui Cauză. 

În timpul campaniei electorale din 1996, un comisar sovietic la deromânizarea 
culturii, oportun strămutat înaintea prăbuşirii lui Ceauşescu în Germania, unde 
complicii săi stângişti i-au găsit o catedră universitară, a publicat o serie de articole 
într-o gazetă! care este instrumentul de conservare a hegemoniei ideologice a 
establishment-ului intelectual comunist, pentru a susține pe unul din candidații 
Moscovei. Consideraţiile acestui iniţiat în tainele stăpânilor conţin un paragraf 
semnificativ: „Este cert că şi comuniştii vor astăzi democraţie, dar cu condiţia ca ei 
să fie la putere. De asemenea, este sigur că şi ei vor economie de piaţă; cu condiția 
însă, ca ei să fie patronii. În fine, este sigur că, dacă vor vedea că românii vor cu 
orice preț monarhia, li-l vor aduce pe Rege, dar nu cu sfetnicii care i-au fost 
credincioşi în anii Exilului, ci cu Iliescu drept principal consilier“. 

Înainte chiar ca în Familia Regală să intre un membru al nomenclaturii comunistes, 
consultarea sau frecventarea unor „experţi” care provin din oligarhia colonială 
sovietică, sub motivul competenţei lor profesionale, contribuia deja la falsificarea 
imaginii reale. Nu negăm pregătirea acestor persoane” care, provenind din rândul 
fruntaşilor comunismului, cunosc desigur mai bine decât sovietologii occidentali 
universul despre care vorbesc sau scriut. Dar tot evident este faptul că nu pot privi 
fenomenele decât din unghiul oferit vederii lor de poziţia pe care ei o ocupau în 
sistem. Or, această poziţie este aceea a duşmanilor democraţiei şi a persecutorilor 
de democrați, deci şi a adversarilor Monarhiei. Aceste persoane au părinți, rude şi 
prieteni în România, care şi astăzi stau în case luate cu forța de taţii sau frații lor, de 
la cei pe care i-au trimis în lagărele de exterminare şi de muncă silnică. Ele sunt 
solidare cu cei care se tem de schimbare, deoarece aceasta ar însemna pierderea 
situaţiilor dobândite prin crimă şi furt, şi tragerea la răspundere consecutivă restabilirii 
adevărului despre ultimii 50 de ani”. De aceea, toate sfaturile acestor consilieri merg 
în sensul „realismului politic” dorit de dl. Iliescu care, chiar dacă nu este prietenul 


lor, reprezintă interesele cu care ei sunt în mod indisociabil solidari!o. 
* 


+ 
Modificarea atitudinii d-lui Iliescu şi a celor care reprezintă regimul politic 
instaurat de neo-comunişti în 1990 nu corespunde câtuşi de puţin adoptării unei noi 
poziţii față de Monarhie, în particular, şi faţă de tot ceea ce reprezintă România 

dinaintea sovietizării, în genere. Insăşi Substituirea adjectivului posesiv „al” 
umele Familiei Regale, prin prepoziția de loc „de”, dovedeşte acest luc i 
guribuită inculturii sau snobismului, această înlocuire face parte di tă 
sihologice de manipulare a opiniei publice şi serveşte | in te 
Dinastie şi Țară în percepţia românilor, 

[nvitaţia d-lui Ion Iliescu urmăreşte două obiective precise 

utația actua ei p grav compromisă de prestațiile ei dinainte de 1996 şi 

de trecutul totalitar al persoanelor care-o reprezintă. Aspirând la onorabilitatea i 

care 0 conferă admiterea în clubul democratic, fără de care nici E 

putere Vor să-l rup propriu! for folos pe Suveran de forțele care au luptat pent 

ce-au dezorganizat Piete istorice prin diversiune şi infiltrare, vor a aer 
ne bre serie legitimitatea pe care au constatat în ultimii zece 

Al doilea obiectiv urmărit de actuala putere este de natură strategică şi 
constă în eliminarea definitivă a adversarului prin anularea platformei sale 
politice şi compromiterea deținătorului necontestat al legitimităţii 
democratice. Adversarul real al comuniştilor sunt forțele vii care reprezintă în 
continuare democraţia după anexarea partidelor istorice la propria lor tabără'! 

Argumentul dirimant al forțelor democratice este lipsa de legitimitate a 
regimului politic instaurat în 1990-91, prin diversiune şi lovituri de forță 
Platforma politică a forţelor democratice se confundă cu cea a Rezlsten(ai 

ticomuniste, pentru care Regele este facto i i i i 

a România, aşa cum am anii deja. ue aa pa ee 

te I icială a d-lui Iliescu — 
făcută în calitatea acestuia de şef al statului, nu ca simplu particular— Regele României 
comite un act de recunoaştere implicită a regimului contestat de forțele democratice. 
Recunoaştere de facto, pentru moment, pe care soluționarea contenciosului 
patrimonial în curs o va transforma, prin manevre dilatorii şi alunecări procedurale 
succesive!?, în recunoaşterea de jure ce va condiţiona in fine restituirea efectivă a 
bunurilor a căror retrocedare a fost cerută de Rege; Prin urmare, pentru-actuala 
putere, simpla acceptare a invitaţiei d-lui Iliescu trebuie să dovedească opiniei publice 
şi observatorilor străini care „monitorizează” România, că poziţia politică bazată pe 
respingerea de plano a regimului impus de neocomunişti a încetat să existe, deoarece 
însuşi reprezentantul calificat al acestei poziţii a părăsit-o. Conform aceluiaşi 
raționament, Regele se compromite singur în ochii propriilor săi partizani, 
abandonându-i. 

La compromiterea sa în ochii întregii opinii publice veghează dl. Adrian Năstase, 
prin declaraţii în care insinuează că adoptarea unei atitudini binevoitoare faţă de 
actuala putere este legată de restituirea unor proprietăți. 

Obiectivele punctuale ale vizitei pe care Majestatea Voastră a acceptat s-o facă 
în România au şi ele rostul lor, bine gândit de strategii d-lui Iliescu. Galeria de Artă 
este situată în clădirea din centrul capitalei care constituie, în ochii tuturor românilor 
deopotrivă, simbolul Monarhiei şi al României Mari, care se confundă cu continuitatea 
statului şi ordinea democratică dinaintea sovietizării Țării. Chiar dacă Regele nu a 
luat parte la ceremonia de inaugurare prin care republica, o creație a Armatei roşii, 
dă o altă destinaţie Palatului Regal — reşedinţa oficială a monarhului şi locul în 
care-și exercită funcția —, schimbând astfel semnificaţia acestui edificiu public, faptul 
de a vizita Galeria de Artă, împreună cu dl. Iliescu sau într-un cadru oficial, la 
iniţiativa acestuia, constituie un act de recunoaştere a legitimităţii celor care au decis 
această schimbare, care urmăreşte înlăturarea regalității, şi a tot ceea ce reprezintă 
ea, din vizualul şi imaginarul romanilor. Aşa s-a procedat şi cu Parlamentul din 
Dealul Mitropoliei, afectat Sfântului Sinod pentru a se şterge, o dată cu amintirea 
locului în care s-a format şi a funcționat democraţia în România modernă, însăşi 
memoria democraţiei, despre care neocomuniştii insinuează că n-a existat 
realmente până la ei. Alterarea percepţiei operând asupra gândirii, astfel se schimbă 
conştiinţa popoarelor şi identitatea lor! 

Programul vizitei pe care Majestatea Voastră a acceptat s-o facă în Țară cuprinde 
şi o masă dată de dl. Iliescu, tot în calitate de şef al statului, pe care invitatul şi 
invitantul o vor lua împreună „cu familiile”. Locul acestei întâlniri va fi, desigur, 
Palatul Cotroceni, un alt simbol al regalității pe care puterea vrea să-l şteargă din 
mintea românilor, tot cu acordul tacit al celui mai autorizat reprezentant al ideii 
monarhice. 

Sensul acestei recepții este mai adânc — deci mai grav în privinţa pericolelor pe 
Care consecinţele sale le comportă pentru cauza indisociabilă a României democratice 
şi a Monarhiei — decât al vizitei făcute, cu dl. Iliescu sau la invitaţia acestuia, la 
Galeria de Artă din „fostul Palat Regal”. Intr-adevăr, această masă, „cu familiile”, la 

Cotroceni, are valoarea unei recunoaşteri, de data aceasta en bonne et due forme, a 

continuității ordinii politice iscate din lovitura de stat de la 30 Decembrie 1947 — 
întruchipată de forma republicană a statului şi de mandatarul actual al puterii străine 
care i-a impus atunci României statutul de colonie — recunoaştere acordată de însuşi 
reprezentantul ordinii constituţionale înlăturate de Armata roşie şi al suveranităţii 
naţionale uzurpate de agenţii Moscovei. Cu alte cuvinte, prezența Suveranului 
României în reşedinţa Sa de drept, ca oaspete al succesorului celor care l-au spoliat 
cu forța de prerogativele atribuite lui printr-un act ce oglindeşte voinţa liber exprimată 
a poporului român — Constituţia —, echivalează cu renunțarea de bună voie şi 
definitivă la tron, având caracterul de confirmare nesilită a abdicării smulse cu 


forța în 1947, care, astfel, devine irevocabilă, anulând efectele retractării din Martie 


1948, de la Londra, 


Li 

Absența descendenţei masculine, ridicând dubii asupra continuității dinastice, 
poate genera în sânul Familiei Regale scepticism cu privire la posibilitatea de a 
îndeplini misiunea constituţională ce decurge din actul prin care Hohenzollernii au 
intrat în Istoria României. De aici până la sentimentul de resemnare care poate duce 
la acceptarea compromisului oferit de oligarhia colonială sovietică în numele 
„realismului politic” — soluție recomandată, poate, de sfetnicii ce invocă avantajele 
de ordin material ale propunerii făcute de putere — nu este decât un pas. 
Considerentele de ordin familial pot veni, în aceste circumstanţe, în conflict cu 
obligaţiile faţă de Țară şi de Neam, contractate de Rege o dată cu jurământul depus 
la suirea pe tron. 

Dacă în sfâşierea inerentă necesității de a alege între termenii acestei dureroase 
dileme, primatul nu i-ar reveni României, ar fitotodată mai demn față de contemporani 
şi mai onorant în ochii istoriei Neamului nostru — glorios ilustrată de înaintaşii Regelui 
— ca ieşirea actualei familii domnitoare din viața statului român să se facă fățiş, 
printr-o declaraţie explicită care să dea un caracter responsabil acestui act. Aşa 
încât compromisul ales să nu ştirbească ideea de monarhie, să nu greveze viitorul 
instituției monarhice, să nu-i lezeze prestigiul multicentenar — la care au contribuit, 
alături de Mircea cel Bătrân, Ştefan cel Mare şi Mihai Viteazul, şi bunicul şi străbunicul 
Regelui — şi să nu dăuneze românilor care militează mai departe pentru monarhie, în 
care continuă să vadă un factor consubstanțial al statului lor şi garantul continuității 
naţionale. 

De aceea, dacă aceasta ar fi soluția aleasă de Majestatea Voastră, ar fi leal ca Ea 
să-i invite pe reprezentanţii Cauzei monarhice pentru a le da libertatea de a se adresa 


altei familii domnitoare, în vederea aducerii unei noi dinastii la tronul României. 
* 


= * 


Încheiem, Sire, cu speranța că nu este prea târziu ca amintirea pildei lui 
Constantin Brâncoveanu — care s-a jertfit pentru c-a înţeles felul în care atitudinea 
Monarhului determină conştiinţa națională şi participă la continuitatea statului — să-l 
aducă Majestății Voastre tăria de a rezista presiunilor la care este supusă, pentru a 
respinge, fie şi în ultimul moment, compromisul oferit de cel mai cumplit dintre 
duşmanii cu care neamul nostru a avut de a face în cursul ultimilor două mii de 
ani. 

Rămânem aceiaşi credincioşi servitori ai Coroanei şi ai Majestății Voastre prea 
plecaţi, 

Ion Varlam 
Secretar general 


1UMRL este fondatoarea Forumului Democratic Anti-totalitar, care şi-a schimbat 
apoi numele în Convenţia Democratică Română. 

2 Cea din străinătate, cea din Ţară căzând într-un conformism total şi plat după 
alegerile din Noiembrie 2000. 

* Caracterul visceral al înclinațiilor sale bolşevice a fost din nou, în mai multe 
rânduri, dovedit de „scăpări” cum ar fi aceea privitoare la proprietate, despre care a 
declarat că „este un moft”. 

+ Săptămânalul „22” 

* Text citat din memorie, dar cu păstrarea integrală a semnificației. 

* De provincie, dar din proximitatea d-lui Iliescu, fostul Gauleiter bolşevic al 
Iaşilor. 

7 Domnii Vladimir Socor, Vladimir Tismăneanu, Jonathan Eyal... 

Deşi reputaţia unora din ei se întemeiază pe falsa notorietate pe care o conferă 
publicitatea, mai mult decât pe calitatea reală a prestațiilor lor. 

> Niirembergul comunismului nu poate fi indefinit amânat. 

19 Solidaritate în care poate fi antrenată şi Principesa Margareta, eventual 
şantajabilă cu trecutul familiei Dudă (Cf. Principiul Tismăneanu). 

"1 Lucru realizat cu concursul şi sub mandatul d-lui Emil Constantinescu. 

12 Cale procedurală folosită şi de Mircea şi Paul Lambrino, pentru a-şi modifica 
starea civilă şi a fi puşi pe acelaşi plan cu membrii Familiei Regale în materie 
succesorală (şi respectiva confuzie între dreptul civil şi cel dinastic). 

* În sfârşit acasă! În Bucureştii 
iubiţi, la căldura noastră sufocantă,' la 
străzile noastre pline de gunoaie, la 
concetăţenii noştri dragi care ne înghion- 
tesc în mare grabă pe stradă! e Ce e mai 
plăcut atunci când pleci trei săptămâni din 
Capitală, e grămada de evenimente care 
de care mai trăsnite, mai haioase, mai 
demente care te întâmpină la venire. 

e Paregzamplu, aflăm că în lipsa 
noastră, iubitul nostru preşedinte, integrând 
învățămintele precedentelor sale prestații 
prezidenţiale precum şi semnalele de 
avertisment venite de la autorităţile 
europene, şi-a luat inima în dinți şi, 
arborând cel mai larg surâs din dotare, 
şi-a invitat duşmanul ancestral, pe M.S. 
Regele Mihai I, la sindrofia pe care 
Academia a declanşat-o întru amintirea 
lui Mihai Viteazul. e Ocazie cu care 
Excelenţa Sa Iliescu l-a tratat pe Mihai | 
de Majestate (uitând cu desăvârşire de 
momentele nu prea îndepărtate când îl 
trata de cetățean indezirabil). e Contând 
probabil pe ideea că Regele se va lăsa 
înduplecat de măruntele concesii pe care 
le reprezintă tratamentul decent acordat 
persoanei: sale şi retrocedarea Săvâr- 
şinului şi a două case din Bucureşti, 
regimul nostru drag şi ales de majoritatea 
poporului a căzut pe spate de uimire când 
Majestatea Sa a îndrăznit să solicite 
retrocedarea altor câtorva proprietăți 
regale. e Reacţia acră a Guvernului era 
de aşteptat, dar mult mai nostimă e reacția 
populaţiei. e Nedezmințind abrutizarea 
care urmează celor 50 de ani de îndobi- 
tocire comunistă, majoritatea populației, 
ca un singur om, înfierează inițiativa 
Regelui. e Nea Caisă, care ar sări cu 
toporul dacă ar îndrăzni cineva să-i ia un 
cui moştenit de la bunicul, din gospodărie, 
e extrem de indignat că Regele ar vrea 
să i se dea înapoi palatul construit de 
bunicul lui din banii personali. e Babele 
istericoase, care şi-au „băgat” economiile 
la FNI în speranţa că o putere misterioasă 
o să li-i înzecească şi care hăulesc acum 
pe străzi cerând să le satisfacem noi, din 
bugetul statului, pofta de bani nemunciţi, 
condamnă cu hotărâre dorința Majestății 
Sale de a-şi recupera bunurile familiei. 
+ Mare nenorocire lipsa de obraz şi de 
minte, atunci când acest defect devine 
caracteristica atâtor oameni. e Cea mai 
nostimă justificare mi s-a părut cea a unui 
cetățean din Sinaia, care, cu seninătate, a 
afirmat: „Să-i fie ruşine. Peleşul nu e al 
Regelui, e al nostru”. e Subînţelegând 
bineînţeles că Peleşul e al dumnealui. 
* Păi sigur, doar l-a construit bunicul 
dumnealui, nu bunicul Regelui. 

* Istericale mari şi prin ziare, unde 
articole foarte îngrijorate dau de înțeles 
că o să urmeze un fel de război civil din 
cauza foştilor proprietari care revendică 
proprietăţile în lungul și latul patriei, un ziar 
afirmând chiar că suprafața revendicărilor 
va fi dintr-o graniţă în alta a țării. * Altul 
urlă că se cer înapoi toți Cotrocenii, tot 
Primăverii, ce mai, nu o să mai rămână 
piatră de piatră de războiul retrocedărilor. 
e Dacă stai să te uiţi care dintre ziare fac 
scandal mai mare pe chestiunea retroce- 
dărilor, o să constați că, în mod ciudat, 


sunt tocmai cele care au ca proprietari 
securişti îmbogăţiţi sau bogătaşi de carton, 
ale căror averi considerabile au origini 
misterioase şi probabil greu de mărturisit. 
e Mare minune ca, între posesiunile 
dumnealor, să nu se afle diverse bunuri 
cum ar fi fabrici, terenuri, clădiri ce aparțin 
de fapt păgubiţilor care şi le revendică 
acum, amenințând să ştirbească substan- 
ial averile adunate prin hoție şi fraudă. 

e Alt scandal suculent, cu episoade 
comice, este cel de la ţărănişti. e Dacă 
ar mai trăi nenea lancu, mamă, ce 
material de inspiraţie ar găsi în aventurile 
fostului mare partid, actualmente mare 
circ! e Nemulțumit de felul dezastruos în 
care şi-a gestionat capitalul de încredere 
populară de care a beneficiat la începutul 
guvernării din 1996, PNŢCD oferă acum 
spectacolul jalnic al încăierărilor de 
mahala, ca nişte şacali care se bat pe 
câteva oase rămase din substanțialul 
prânz din care s-au înfruptat timp de patru 
ani. e După ce că ne-au înşelaț aşteptările, 
după ce că n-au făcut nimic din reformele 
pentru care au fost aleşi şi pe care au 
promis cu mari bătăi în piept că or să le 
înfăptuiască, după ce că s-au făcut de râs 
ca ultimele mazete politice, jucând cum 
le-a cântat Petre Roman şi dând dovadă 
că n-au nici cea mai modestă coloană 
vertebrală, țărăniştii se arată acum cu totul 
lipsiţi de demnitate, certându-se ca țaţele 
şi ajungând chiar la comice încăierări, mai 
rău ca țiganii. e Nu le-a ajuns domnilor 
din conducerea PNŢCD că s-au tratat unii 
pe alţii în particular de „hoț” şi „gras”, 
când au ajuns în fața camerelor de luat 
vederi şi-au cam dat drumul la gură, 
campionul fenomenului fiind simpaticul 
Vasile Lupu care, în chip neaoş, le-o zice 
în față (camerelor) adversarilor: ba îl face 
pe domnul Ciorbea „trăsnit de paranoia 
puterii”, ba îl face pe domnul Dudu 
Jonescu „mincinos”, ba, foarte colorat, 
zice că ANCD a fost o mireasă care şi-a 
făcut schimbare de sex. e Domnii din 
teritorii sunt şi mai apucați, îşi fură unii 
altora ştampilele, se încaieră şi se umplu 
de sânge reciproc, îşi schimbă yalele de 
la uşile birourilor, se caftesc ca chiorii. 
e Rămâne să-şi mai arate fundul gol unii 
altora. e Ceea ce n-ar fi exclus să se 
întâmple cu ocazia congreselor pe care 
le pregătesc de zor facțiunile adverse. 

e Altă distracţie cu iz politic: 
infractorul şef al Văii Jiului, „Luceafărul 
huilei” — mai bine cunoscut ca „omul cu 
bâta”, Miron Cozma presează tare asupra 
vechiului său prieten Ion Iliescu să facă 
ce-o şti şi să-i dea drumul de la pârnaie, 
că a aşteptat destul să vină la putere vechii 
lui complici şi ar fi momentul ca aceştia 
să-şi aducă aminte de serviciile pe care 
cu onor le-a făcut ciomăgind bucureştenii 
anticomuniști recalcitranţi. e Sensibilul 
personaj care-şi arborează cu perseve- 
rență chica romantic-slinoasă a făcut deja 
ceva valuri cu idila lui cu o demoazelă cu 
biografie bogată, care se remarcă mai 
ales prin ciudățenia unor buze bine umflate 
cu silicon, buze ce rostesc versuri dulcege 
scrise în onoarea ei de ciomăgaşul „poet”, 
în orele lui de odihnă de la răcoare. * Idila 
cu juna toridă, survenită după divorțul 


„luceafărului” de nevasta ancestrală, cu 
care avea şi copii, îl cam costă pe liderul 
sindicalist procente din simpatia minerilor, 
mai conservatori la capitolul viaţă de 
familie. e Cozma este asistat de Antonie 
Iorgovan, a cărui carieră discutabilă 
include şi redactarea puţin onorantei 
Constituţii în vigoare acum. e Graţierea 
lui e cerută cu gălăgie mare şi de alți 
dinozauri comunişti de marcă, între care 
cei mai guralivi sunt veşnicii Vadim şi 
Adrian Păunescu, ca între poeţi, de! 
e Până una alta, preşedintele Iliescu, care 
s-a mai prăjit şi altădată cu Cozma, dă 
din colț în colţ şi aruncă pisica moartă pe 
unde apucă, gândindu-se probabil că nu e 
mare lucru ca, o dată pus în libertate, 
ortacul şef's-o pornească din nou cu bâta 
asupra Bucureştilor, cu cereri mari de 
avantaje speciale pentru el şi colegii lui. 
e Și cum acum la Palatul Victoria nu mai 
sunt Petre Roman sau niscaiva ţărănişti, 
ci cogeamite guvernul PSD fost PDSR 
fost FSN (fiul şi nepotul lui PCR), adică 
„ai noştri”, Iliescu se mai gândeşte. 

e Altă halima! După un demaraj 
fulgerător, cu anchete clamate în toate 
ziarele şi televizoarele, care vizau averile 
poliţiştilor proprietari de vile ca în Las 
Vegas, Ministerul de Interne o lasă moale 
de tot, dovedind că vechea zicală „corb 
la corb nu-şi scoate ochii” e încă în 
funcţie. e Deunăzi a fost făcut public 
raportul Grupului de Control al Ministerului 
de Interne cu privire la verificarea unor 
sesizări venite „din partea mass-media”, 
legate de prosperitatea ciudată a colo- 
nelului Pop Teodor Puşcaş, şeful Poliţiei 
clujene. e N-o să vă vină să credeţi! e Ca 
şi în cazul altor capi ai poliţiei de pe întreg 
cuprinsul țării, proprietari de palate, de 
automobile de lux şi de alte semne 
exterioare ale unei bogății greu de 
justificat pentru un bugetar, şi în cazul 
domnului Puşcaş s-a „dovedit” că domnia 
sa a dobândit bunurile în discuţie în mod 
cu totul legal, din salariul de polițist, din 
salariul doamnei Puşcaş, din economiile 
făcute în timpul tovarăşului”, din 
vânzarea unui apartament pe care îl avea 
în Târgu Mureş, din ajutoare băneşti şi 
produse alimentare(!?), din împrumu- 
turi de la banca Dacia Felix (săraca bancă 
Dacia Felix!) şi din daruri de la un prieten 
din străinătate, e Din aceste mizilicuri, 
harnicul ofițer a încropit în câţiva anişori 
o vilă de-ţi stă ceasul, cu o suprafață 
locuibilă de aproape 250 mp, un aparta- 
ment cumpărat în 1996 cu modesta sumă 
de paişpe milioane jumate (!?) şi-şi 
permite să se plimbe într-un Opel Vectra 
pe care zice că l-a cumpărat în Austria 
cu sumulița de 14.500DM. e Aferim! 
* Fie domnul Puşcaş e un gospodar de 
excepţie, care strânge ca o albină, e 
econom ca un scoțian şi ştie să-şi fructifice 
banii ca Bill Gates, fie prietenul binefăcător 
din străinătate i-a trimis un fluviu de bani. 
e Altfel nu se explică. 

e Din când în când totuşi, câte un 
poliţist corupt o mai ia peste cap, dar cu 
condiţia să o facă de tot de oaie. e A fost 
nevoie ca la Eforie It. col. Nicuşor 
Mocanu, şeful poliţiei din această stațiune, 
să-şi facă de cap ca pe moşia lui tat-su, 


pentru ca până la urmă să i se înfunde. 
* IGP anunţă că Mocanu va fi deferit 
Parchetului Militar pentru fapte care cad 
sub incidența Codului Penal. e Dumnealui 
avea obiceiul bun să nu înregistreze 
reclamaţii pentru fapte cu autori necunos- 
cuţi — ceea ce-l scutea de bătăi de cap, 
vezi bine. e Când era vorba de hoţii, era 
nemilos cu găinarii, în timp ce hoţii mari 
furau nestingheriţi în jurul lui. e Asta 
explică misterul castelului-bloc pe care It. 
col. Mocanu şi l-a construit în Eforie, 
evaluat la începutul anului trecut la 
aproape un miliard de lei. e În căderea 
sa, Mocanu ina tras după el şi pe câţiva 
ofiţeri din formațiunile judiciare şi 
economico-financiare, fără colaborarea 
cărora, desigur, faptele n-ar fi putut ajunge 
atât de departe şi blocul atât de înalt. 

e Mare-i grădina lui Dumnezeu! 
e Moldovenii, mari susținători ai partidului 
de guvernământ, îşi arată recunoştinţa 
pentru idolii lor în moduri cel puţin cara- 
ghioase: nu le ajunge că şi-au împestrițat 
gardurile cu pozele aleşilor, mai nou au 
botezat şi un pod cu numele de „Hre- 
benciuc”. e Când ştii câte s-au publicat 
prin ziare despre domnul acesta, singurul 
lucru pe care-l mai poţi simţi este o adâncă 
mirare. 

e După cumplita tragedie de la 
Vulcan ies încet, încet la iveală şi cauzele. 
e Sunt mai ale economiile care se fac în 
dauna protecţiei muncii, pentru a se astupa 
gura minerilor cu câştiguri suplimentare 
din banii de protecţie şi politizarea 
excesivă a „schemei”: cadrele Inspecţiei 
muncii, inspectorul de stat şef şi majo- 
ritatea şefilor de inspectorate teritoriale 
nu sunt specialişti, ci au fost numiţi pe 
criteriul apartenenței la PSD fost PDSR. 
e Accidentele continuă: în ziua de 13 
august, un miner a murit strivit de o stâncă 
desprinsă din tavanul abatajului la mina 

